**Uznesenia**

**Štátnej komisie pre voľby a kontrolu financovania politických strán**

**4. október 2016**

***Uznesenie č. 7/1/1***

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 7/1/2***

*Štátna komisia pre voľby a kontrolu financovania politických strán schvaľuje návrh zápisnice z jej šiesteho zasadnutia.*

***Uznesenie č. 7/2/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení oznámení o poskytnutí príspevku politickým stranám.*

***Uznesenie č. 7/2/2***

*Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán JUDr. Eduarda Bárányho, DrSc. o priebehu pracovného stretnutia s prezidentom Slovenskej komory audítorov.*

***Uznesenie č. 7/2/3***

*Štátna komisia pre voľby a kontrolu financovania politických strán berie na vedomie informáciu zapisovateľky štátnej komisie Ing. Evy Chmelovej o priebehu seminára Audit politických strán, ktorý sa uskutočnil dňa 30.9.2016 v Bratislave.*

***Uznesenie č. 7/3/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o priebehu správneho konania o uložení pokuty vedenom voči politickej strane 99% - občiansky hlas.*

***Uznesenie č. 7/3/2***

*Štátna komisia pre voľby a kontrolu financovania politických strán podľa § 31 ods. 5 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane #SIEŤ pokutu vo výške 58 600 eur za prijatie peňažných darov v rozpore s § 24 ods. 2 citovaného zákona.*

***Uznesenie č. 7/3/3***

*Štátna komisia pre voľby a kontrolu financovania politických strán ukladá politickej strane ŠANCA poriadkovú pokutu vo výške 165 eur v súlade s § 45 ods. 1 zákona č. 71/1967 Zb. o správnom konaní (správny poriadok) v znení neskorších predpisov za to, že nereagovala na výzvu štátnej komisie, aby v stanovenej lehote preukázala spôsob prijatia daru vo  
výške 25 000 eur od pána Jána Šofranka.*

***Uznesenie č. 7/3/4***

*Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán JUDr. Eduarda Bárányho, DrSc. a vedúcej Úradu štátnej komisie Mgr. JUDr. Michaely Ružičkovej o priebehu správneho konania o uložení pokuty vedenom voči politickej strane NOVÝ PARLAMENT.*

***Uznesenie č. 7/4/1***

*Štátna komisia pre voľby a kontrolu financovania politických strán sa zaoberala odvolaním politickej strany Odvaha - Veľká národná a proruská koalícia proti rozhodnutiu Ministerstva vnútra Slovenskej republiky sp. č. SVS-OVR-2016/019277-010 o uložení pokuty za nesplnenie povinnosti podľa § 3 ods. 6 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie politickej strany Odvaha - Veľká národná a proruská koalícia zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 7/4/2***

*Štátna komisia pre voľby a kontrolu financovania politických strán sa zaoberala odvolaním politickej strany Strana zelených Slovenska proti rozhodnutiu Ministerstva vnútra Slovenskej republiky sp. č. SVS-OVR-2016/019275-011 o uložení pokuty za nesplnenie povinnosti podľa § 3 ods. 6 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie politickej strany Strana zelených Slovenska zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*